മരുന്ന് വാങ്ങാനായി റോഡ് മുറിച്ചുകടക്കുന്നതിനിടെ ബൈക്കിടിച്ചു ദമ്ബതികള്ക്ക് ദാരുണമരണം ബൈക്കിനായി തിരച്ചില് തിരുവനന്തപുരം: ആശുപത്രിയില് നിന്നും മടങ്ങുന്ന വഴിയില് പാതയോരത്ത് കാര് നിര്ത്തി മരുന്നുവാങ്ങാനായി റോഡ് മുറിച്ചുകടക്കുന്നതിനിടെ ചീറിപ്പാഞ്ഞെത്തിയ ബൈക്കിടിച്ച് ദമ്ബതിമാര്ക്ക് ദാരുണാന്ത്യം. കൊല്ലം നോര്ത്ത് വിളയില് വീട്ടില് ഡെന്നീസ് ഡാനിയല്45, ഭാര്യ നിര്മല ഡെന്നീസ്33 എന്നിവരാണ് മരിച്ചത്. ബുധനാഴ്ച രാത്രി എട്ടരയോടെ പഴവങ്ങാടിയിലാണ് അപകടമുണ്ടായത്. അപകടം കണ്ടുനിന്നവര് ഉടന്തന്നെ ഇരുവരെയും ആശുപത്രിയിലെത്തിച്ചെങ്കിലും ഡെന്നീസ് അര്ധരാത്രിയോടെ മരിച്ചു. ബുധനാഴ്ച പുലര്ച്ചെയോടെ നിര്മലയും മരിച്ചു. കോട്ടയ്ക്കകത്തെ സ്വകാര്യ ആശുപത്രിയില് ചികിത്സയ്ക്കെത്തിയ ഇവര് വീട്ടിലേക്കു മടങ്ങും വഴി മേലെ പഴവങ്ങാടിയില് കാര് നിര്ത്തി റോഡിനു കുറുകേ കടക്കുമ്ബോഴായിരുന്നു അപകടം. പാഞ്ഞെത്തിയ രണ്ട് ബൈക്കുകളില് ഒരെണ്ണം രണ്ടുപേരെയും ഇടിച്ചുതെറിപ്പിച്ച ശേഷം നിര്ത്താതെ പോവുകയായിരുന്നു. അപകടം നടന്ന സ്ഥലത്ത് മറിഞ്ഞുകിടന്ന ഒരു ബൈക്ക് ഫോര്ട്ട് പോലീസ് കസ്റ്റഡിയിലെടുത്തിട്ടുണ്ട്. ഈ ബൈക്ക് മറിഞ്ഞുവീഴുന്നതായുള്ള സിസിടിവി ദൃശ്യം പോലീസിനു ലഭിച്ചിട്ടുണ്ട്. എന്നാല്, ദമ്ബതിമാരെ ഇടിക്കുന്നതിന്റെ ദൃശ്യം ലഭിച്ചിട്ടില്ല. ബൈക്കിലുണ്ടായിരുന്ന രണ്ടു യുവാക്കള്ക്കും പരിക്കുണ്ട്. അപകടത്തിനിടയാക്കിയത് ചീറിപ്പാഞ്ഞെത്തിയ മറ്റൊരു ബൈക്കാണെന്നാണ് ഇവര് പറയുന്നത്. കസ്റ്റഡിയിലെടുത്ത ബൈക്കാണോ അപകടമുണ്ടാക്കിയതെന്നറിയാന് പോലീസ് ഫൊറന്സിക് പരിശോധന നടത്തും. രണ്ടാമത്തെ ബൈക്കിനായി തിരച്ചില് ആരംഭിച്ചിട്ടുണ്ട്. ഡെനീല, ഡയാന് എന്നിവരാണ് മരിച്ച ദമ്ബതിമാരുടെ മക്കള്. സംസ്കാരം വെള്ളിയാഴ്ച നാലിന് നോര്ത്ത് മൈലക്കാട് സെന്റ് ജോസഫ് ദോവാലയ സെമിത്തേരിയില്.